ທ່ານ Biden ກ່າວວ່າ ການເລືອກ ຜູ້ພິພາກສາ ສານສູງສຸດ ຈະຕ້ອງເປັນບຸກຄົນ ທີ່ເຫັນພ້ອມນຳກັນ 
ທ່ານ Mitch McConnell ຜູ້ນຳສຽງສ່ວນຫຼາຍ ໃນສະພາສູງ ກ່າວວ່າ ຈະບໍ່ມີການຮັບຟັງ ຄຳໃຫ້ການ ໃນການພິຈາລະນາ ຮັບເອົາການແຕ່ງຕັ້ງ ຜູ້ພິພາກສາສານສູງສຸດ.
ຮອງປະທານາທິບໍດີ Joe Biden ກ່າວໃນວັນພະຫັດວານນີ້ວ່າ ປະທານາທິບໍດີ ບາຣັກ ໂອບາມາ ຈະບໍ່ສາມາດ ເລືອກເອົາ ນັກ ກົດໝາຍຫົວເສລີສຸດເພື່ອເຂົ້າຮັບໜ້າທີ່ແທນມື້ລາງຜູ້ພິພາກສາ ສານສູງສຸດ Antonin Scalia ຊຶ່ງເປັນການໃຫ້ຮ່ອງຮອຍອັນທຳ ອິດກ່ຽວກັບຍຸດທະສາດຂອງທຳນຽບຂາວໃນເລື້ອງນີ້ ຮອງປະທານາທິບໍດີ Biden ກ່າວຕໍ່ວິທະຍຸບໍລິການສາທາລະນະ ມິນເນໂຊຕ້າວ່າ ເພື່ອຈະໃຫ້ວຽກງານສຳເລັດລຸລ່ວງ ປະທານາທິ ບໍດີຈະບໍ່ສາມາດອອກໄປ ຫຼືຢູ່ໃນສັນຊາດຕະຍານ ຂອງທ່ານແຕ່ ຢ່າງໃດ ທີ່ຈະເລືອກເອົານັກກົດໝາຍ ຫົວເສລີສຸດ ຢູ່ໃນປະເທດ ແລະໃຫ້ເຂົ້າໄປນັ່ງຢູ່ໃນສານ ທ່ານ Biden ກ່າວຕື່ມວ່າ ມີຜູ້ພິພາກສາເປັນຈຳນວນຫຼວງຫຼາຍທີ່ຢູ່ໃນສານສູງແລ້ວນັ້ນ ທີ່ໄດ້ຮັບການສະໜັບສະໜຸນຢ່າງເປັນເອກກະສັນຈາກພັກຣີພັບບລີກັນ ນີ້ຄວນຈະເປັນ ບຸກຄົນ ທີ່ຄວາມຈິງແລ້ວ ມີຄວາມເຫັນ ຢ່າງເປັນເອກກະສັນ ແລະ ບ່ອນທີ່ພວກເຮົາສາ ມາດ ເຮັດໃຫ້ໄດ້ຮັບການສະໜັບສະໜຸນ ຢ່າງພຽງພໍ ເພື່ອໃຫ້ບຸກຄົນດັ່ງກ່າວໄດ້ຖືກຮັບ ຮອງເອົາ ສະມາຊິກສະພາສູງຂອງພັກຣີພັບບລີກັນຫລາຍໆທ່ານ ກ່າວວ່າ ປະທານາທິບໍດີໂອບາ ມາ ທີ່ສັງກັດພັກເດໂມແຄຣັດ ບໍ່ຄວນສະເໜີແຕ່ງຕັ້ງ ບຸກຄົນໃດບຸກຄົນນຶ່ງ ເພື່ອເຂົ້າຮັບ ໜ້າທີ່ແທນທ່ານ Scalia ພວກເຂົາເຈົ້າຄິດວ່າ ການແຕ່ງຕັ້ງດັ່ງກ່າວ ຄວນຈະເປັນໜ້າ ທີ່ຂອງປະທານາທິບໍດີຄົນຕໍ່ໄປ ຊຶ່ງຈະເຂົ້າຮັບຕຳແໜ່ງ ໃນເດືອນມັງກອນປີ 2017